Diari Oficial de la Generalitat Valenciana


Sumari del DOGV 10803, del 30-12-2024 (2024/13680)

ACORD de 23 de desembre de 2024, del Consell, per a l'exercici pressupostari 2025, queden subjectes a control financer permanent en substitució de la intervenció prèvia, determinats expedients en matèria de personal.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10503

Data del DOGV
:   30-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/13260

CVE
:   PAOE-R-0632-90947

Data del document
:   23-12-2024

Organisme emissor
:   Conselleria d'Hisenda i Economia

Tipus de document
:   Acord

Per a l'exercici pressupostari 2025, la Direcció General de Funció Pública té previst continuar amb l'execució simultània dels processos selectius derivats de les ofertes d'ocupació pública dels anys 2018 a 2024.

En esta situació, al llarg de 2024 s'ha incorporat personal funcionari de les ofertes d’ocupació pública dels anys 2018, 2019 i 2022, quedant algunes convocatòries de processos selectius d'estes ofertes pendents d'executar, així com tot el procés d'estabilització d'ocupació temporal del Decret 69/22, de 27 de maig, del Consell, pel qual s’adapten les ofertes d’ocupació pública de 2020 i 2021 per al personal de l’Administració de la Generalitat, aprovades i pendents de convocatòria, i s’executa la Llei 20/2021, de 28 de desembre, de mesures urgents per a la reducció de la temporalitat en l’ocupació pública. Així mateix, al llarg de 2025 es preveu el nomenament de 4.000 aspirants com a personal funcionari de carrera.

A conseqüència d'estes incorporacions, es preveu un increment de la gestió administrativa derivada de la tramitació de noves propostes de comissions de servicis, adscripcions provisionals i nomenaments de personal interí. Este volum requerix l'adopció d'unes mesures extraordinàries de gestió amb vista a reduir els terminis de cobertura dels llocs, de manera que es dispose d'unes plantilles plenament operatives de cara a l'adequada prestació del servici públic.

La reducció d'esta gestió administrativa és especialment significativa respecte dels expedients de nomenament de personal interí o propostes de comissions de servicis del personal funcionari de carrera dels cossos d'educadors d'educació especial per a l'atenció dels alumnes amb dificultats d'aprenentatge i infantils per a atendre els menors de tres anys, la presència dels quals a les aules resulta imprescindible l'1 de setembre.

Finalment, en este context de tan important volum d'expedients de gestió de personal, la fiscalització prèvia dels expedients de reconeixement de triennis suposa una activitat que podria així mateix ser objecte de substitució, no sols pel caràcter reglat i automàtic del seu venciment, sinó també per resultar redundant en la mesura en què esta resolució es fiscalitza també com a incidència en nòmina. Amb esta mesura així mateix s'agilitzaria la gestió de les nòmines del personal empleat públic.

En este sentit, l'article 98.2 de la 1/2015, de 6 de febrer,  Hisenda Pública, del Sector Públic Instrumental i de Subvencions, habilita al Consell, a proposta de la Intervenció General de la Generalitat, per a acordar de forma motivada l'aplicació del control financer permanent, en substitució de la funció interventora en els òrgans de l'Administració de la Generalitat o organismes autònoms dependents d'aquesta, bé respecte de tota la seua activitat o exclusivament respecte d'algunes àrees de gestió. Aquests acords, així com els motius que els justifiquen, han de ser publicats en el Diari Oficial de la Generalitat Valenciana en el termini màxim de vint dies des de la seua aprovació.

D'altra banda, l'Acord de 3 d’octubre de 2023, del  Consell, pel qual es determinen els extrems addicionals a comprovar per la Intervenció en l'exercici de la fiscalització de la despesa, recull en el seu apartat cinqué els expedients relatius a despeses que queden subjectes a control financer permanent en substitució de la intervenció prèvia.

En virtut de l'anterior, vista la proposta de la Intervenció General, el Consell, a proposta de la consellera d'Hisenda i Economia, prèvia deliberació,

ACORDA

Per al exercici 2025, queden subjectes a control financer permanent, en substitució de la intervenció prèvia, a més dels expedients previstos en l'apartat Quint de l'acord de 3 d'octubre de 2023, del Consell, pel qual es determinen els extrems addicionals a comprovar per la Intervenció en l'exercici de la fiscalització del gasto, els següents expedients tramitats per la conselleria competent en matèria de funció pública:

a) Expedients relatius a comissions de servicis i adscripcions provisionals.

b) Expedients relatius a nomenaments de personal interí.

c) Expedients de reconeixement de triennis des de la seua aprovació.

  

València, 23 de desembre de 2024

SUSANA CAMARERO BENÍTEZ

La consellera secretària